
PARLAMENTUL  REPUBLICII  MOLDOVA







          LEGE 



             privind  modificarea şi completarea unor acte legislative
             Parlamentul adoptă prezenta lege organică.

Art. I - Legea serviciului public  nr.443 – XIII din 4 mai 1995 (Monitorul Oficial al Republicii Moldova, 1995, nr.61, art.681), cu modificările şi completările ulterioare, se modifică şi se completează după cum urmează:

1.  Anexa nr.1, la alineatul 15 după cuvintele ,,Autorităţile administraţiei publice locale”, se completează cu următoarea sintagmă: ,,inclusiv unitatea teritorială autonomă Găgăuzia”.

2. La anexa nr.2, alineatul 10, se expune în redacţie nouă, după cum urmează:

,,Preşedintele şi vicepreşedintele Adunării Populare a unităţii teritoriale autonome Găgăuzia”.

3. La anexa nr.3, alineatul 1, se expune în următoarea redacţie:

,,Membrii comitetului executiv al unităţii teritoriale autonome Găgăuzia, deputat care deţine funcţie permanentă remunerată în Adunarea Populară a unităţii teritoriale autonome Găgăuzia”.

Art.II - Legea privind pensiile de asigurări sociale de stat nr.156-XIV din 14.10.1998 (Monitorul Oficial al Republicii Moldova, 1998, nr.111-113, art.683), cu modificările şi completările ulterioare, se completează după cum urmează:

1. După articolul 43, se introduce un articol nou, 43/1, cu următorul conţinut:

,, Articolul 43/1. Condiţiile de stabilire a pensiilor pentru deputaţii care deţin funcţii permanente remunerate în Adunarea Populară a unităţii teritoriale autonome Găgăuzia

Asiguratul care a deţinut funcţie permanentă remunerată în calitate de deputat în Adunarea Populară a unităţii teritoriale autonome Găgăuzia, cel puţin 4 ani, la atingerea vîrstei de pensionare indicate în art.41 alin.(1) şi care confirmă stagiul de cotizare prevăzut la art.42 alin.(1), are dreptul la o pensie calculată în cuantum de 75% din suma tuturor plăţilor lunare ale deputatului în exerciţiu în   funcţie permanentă remunerată, deţinută în Adunarea Populară.”

2. Articolul 47, litera c) după sintagma ,,membru al Guvernului” se completează cu textul ,, preşedinte şi vicepreşedinte al Adunării Populare a unităţii teritoriale autonome Găgăuzia, deputat care deţine funcţie permanentă remunerată în Adunarea Populară a unităţii teritoriale autonome Găgăuzia”.
Preşedintele Parlamentului

NOTĂ   INFORMATIVĂ



la proiectul de lege privind modificarea şi completarea 

                                                   unor acte legislative
Prin prezentul proiect de lege privind modificarea şi completarea unor acte legislative, se propune modificarea şi completarea anexelor nr.1-3 din Legea serviciului public nr.443/1995, în scopul unificării, clarificării şi concretizării exprese în textul acestora, a funcţiilor publice din cadrul Adunării Populare a unităţii teritoriale autonome Găgăuzia, care cad sub incidenţa Legii serviciului public, precum şi excluderea pe viitor a unor interpretări ambigue.

Deasemenea, prin prezentul proiect de lege se propune  completarea Legii privind pensiile de asigurări sociale de stat nr.156/1998, cu un articol nou, 43/1, care prevede condiţiile de stabilire a pensiilor pentru deputaţii care deţin funcţii permanente remunerate în Adunarea Populară a unităţii teritoriale autonome Găgăuzia, precum şi completarea art.47 litera c) din Legea privind pensiile de asigurări sociale de stat, prin includerea în stagiul de cotizare în serviciul public a perioadelor de activitate în calitate de preşedinte, vicepreşedinte şi deputat care deţine funcţie permenentă remunerată în Adunarea  Populară a unităţii teritoriale autonome Găgăuzia.

Necesitatea elaborării prezentului proiect de lege, a fost determinată şi de petiţiile parvenite în adresa Parlamentului în legătură cu explicarea unor prevederi existente în Legea serviciului public, şi anume ce a avut în vedere legiuitorul prin conducător de autoritate a unităţii teritoriale autonome cu statut special, care nu este membru al Guvernului şi conducător adjunct de autoritate a unităţii teritoriale autonome cu statut special, precum şi dacă perioada de activitate în aceste funcţii se include în stagiul de cotizare în serviciul public.

În baza celor  anterior menţionate, consider necesar de înainta proiectul de lege privind modificarea şi completarea unor acte legisletive, astfel se va soluţiona situaţia creată.






                                    Deputat în Parlament

